Μητρώο Επιλέξιμων Παρόχων Επιδοτούμενης Σ.Ε.Κ.
Ένταξη και Επικαιροποίηση Στοιχείων στο Μητρώο Επιλέξιμων Παρόχων Επιδοτούμενης Σ.Ε.Κ.
Αίτηση Ένταξης / Επικαιροποίησης στο Μητρώο Επιλέξιμων Παρόχων Επιδοτούμενης Σ.Ε.Κ. του αρ.37 του Ν. 4921/2022 της Δ.Υ.Π.Α.
Οι πάροχοι κατάρτισης των αδειοδοτημένων Κέντρων Δια Βίου Μάθησης (Κ.Δ.Β.Μ) και Κέντρων Επιμόρφωσης και Διά Βίου Μάθησης (Κ.Ε.ΔΙ.ΒΙ.Μ) των ΑΕΙ εγγράφονται μέσω της ενιαίας ψηφιακής πύλης δημόσιας διοίκησης (ΕΨΠ-gov.gr) στο Μητρώο Επιλέξιμων Παρόχων Επιδοτούμενης Συνεχιζόμενης Επαγγελματικής Κατάρτισης (Σ.Ε.Κ.) της Δ.ΥΠ.Α. Τα δικαιολογητικά διαφέρουν ανάλογα με το αν ο πάροχος είναι Κ.Δ.Β.Μ ή Κ.Ε.ΔΙ.ΒΙ.Μ.
Οι υποψήφιοι πάροχοι πρέπει να είναι εγγεγραμμένοι στο Μητρώο Κ.Δ.Β.Μ., που τηρείται στο Πληροφοριακό Σύστημα υποστήριξης των Κέντρων Δία Βίου Μάθησης (Κ.Δ.Β.Μ.) της Γ.Γ.Ε.Ε.Κ.Δ.Μ.&Ν. του άρθρου 61 του ν. 4763/2020 (Α΄ 254).
Οι πάροχοι πρέπει να διαθέτουν ολοκληρωμένο σύστημα για την ανάπτυξη εκπαιδευτικού υλικού, επιλογή και εκπαίδευση εκπαιδευτών, εποπτεία πρακτικής άσκησης, υλοποίηση προγραμμάτων e-learning, σύγχρονης ή ασύγχρονης εκπαίδευσης ή υβριδικής μορφής, εσωτερική αξιολόγηση εκπαιδευτικών προγραμμάτων και παρακολούθηση εκπαιδευομένων μετά το πέρας της κατάρτισης και προώθησή τους στην απασχόληση.
Οι πάροχοι κατάρτισης των αδειοδοτημένων Κέντρων Δια Βίου Μάθησης (ΚΔΒΜ) και Κέντρων Επιμόρφωσης και Διά Βίου Μάθησης (ΚΕΔΙΒΙΜ) των ΑΕΙ εγγράφονται με τη χρήση των προσωπικών κωδικών Taxisnet.
Η διαδικασία αφορά στην εγγραφή ενδιαφερόμενων Παρόχων Σ.Ε.Κ. που επιθυμούν να ενταχθούν στο Μητρώο Επιλέξιμων Παρόχων Επιδοτούμενης Σ.Ε.Κ., καθώς και στην επικαιροποίηση των στοιχείων τους, όταν αυτό χρειάζεται. Το Μητρώο Επιλέξιμων Παρόχων Επιδοτούμενης Συνεχιζόμενης Επαγγελματικής Κατάρτισης (Σ.Ε.Κ.) καταρτίζεται και τηρείται από τη Δ.ΥΠ.Α κατ’ εφαρμογή του άρθρου 37 του ν. 4921/2022 (Α΄ 75). Η διαδικασία συγκρότησης του Μητρώου Επιλέξιμων Παρόχων στοχεύει στην αναβάθμιση της ποιότητας της παρεχόμενης κατάρτισης μέσω της ένταξης όλων των επιλέξιμων παρόχων βάσει κριτηρίων ποιότητας σε ένα ενιαίο Μητρώο που θα τηρεί η Δ.ΥΠ.Α. Βασικοί στόχοι της συγκρότησης του Μητρώου, που εντάσσεται στο πλαίσιο του γενικότερου εκσυγχρονισμού του συστήματος συνεχιζόμενης επαγγελματικής κατάρτισης του εργατικού δυναμικού, είναι η διασφάλιση της ποιότητας και η συνεχής βελτίωση των παρόχων επιδοτούμενης Σ.Ε.Κ και των προγραμμάτων που αυτοί προσφέρουν.
ΦΕΚ Αδειοδότησης του Κ.Δ.Β.Μ. από τη Γ.Γ.Ε.Ε.Κ.Δ.Β.Μ.&Ν.
Υπεύθυνη Δήλωση του ν. 1599/1986 μέσω gov.gr ότι τα δικαιολογητικά που έχουν καταθέσει για την αδειοδότησή τους και για την εγγραφή τους στο Μητρώο Κ.Δ.Β.Μ. που τηρείται στο Πληροφοριακό Σύστημα υποστήριξης των Κέντρων Διά Βίου Μάθησης (Κ.Δ.Β.Μ.) της Γ.Γ.Ε.Ε.Κ.Δ.Β.Μ.&Ν του άρθρου 61 του ν. 4763/2020 (Α’ 254) είναι σε ισχύ.
Εσωτερικός Κανονισμός λειτουργίας του Κ.Ε.ΔΙ.ΒΙ.Μ.
Φωτοτυπία Δελτίου Αστυνομικής Ταυτότητας ή ισχύοντος διαβατηρίου.
Επικυρωμένο καταστατικό νομικού προσώπου
Πρόσφατο Γενικό Πιστοποιητικό ΓΕΜΗ ή πιστοποιητικό μεταβολών
Έντυπα Ε3 των τελευταίων τριών (3) διαχειριστικών χρήσεων. Κατατίθεται μόνο από τα Κ.Δ.Β.Μ.
Υπεύθυνη Δήλωση του ν. 1599/1986 μέσω gov.gr του νομίμου εκροσώπου του παρόχου κατάρτισης ότι ο κύκλος εργασιών (€) ανά έτος αναφοράς που δηλώθηκε στα έντυπα Ε3 (Κατάσταση οικονομικών στοιχείων από επιχειρηματική δραστηριότητα) είναι οριστικός.
Συγκεντρωτικός Αναλυτικός Πίνακας μέσου κύκλου εργασιών σε έργα συνεχιζόμενης επαγγελματικής κατάρτισης των τελευταίων τριών (3) διαχειριστικών χρήσεων
Υπεύθυνη Δήλωση του ν. 1599/1986 του νομίμου εκπροσώπου του παρόχου κατάρτισης ότι ο πάροχος διαθέτει εμπειρία συγκεκριμένου ύψους χρημάτων κατά την τελευταία τριετία (μέσος κύκλος εργασιών σε έργα συνεχιζόμενης επαγγελματικής κατάρτισης).
Βεβαίωση καλής εκτέλεσης ή βεβαίωση υλοποίησης
Πιστοποιητικό ISO 9001:2015 «Σύστημα Διαχείρισης ποιότητας στο πεδίο της συνεχιζόμενης επαγγελματικής κατάρτισης και της υλοποίησης εξ αποστάσεως κατάρτισης»
Πιστοποιητικό ISO 27001:2013 «Σύστημα Διαχείρισης Ασφάλειας Δεδομένων»
Πιστοποιητικό ISO 27701:2019, επέκταση του ISO 27001:2013, «Σύστημα Διαχείρισης του απορρήτου των πληροφοριών»
Πιστοποιητικό ISO 37001:2016 «Σύστημα διαχείρισης κατά της δωροδοκίας».
Πιστοποιητικό ISO 29993:2017 «Διαχείριση Υπηρεσιών μη τυπικής εκπαίδευσης» ή ISO 29990:2010 «Υπηρεσίες εκμάθησης στη μη τυπική εκπαίδευση και κατάρτιση- Βασικές απαιτήσεις για τους παρόχους της υπηρεσίας»
Πιστοποιητικό ISO 21001:2018 «Διαχείριση Εκπαιδευτικών Οργανισμών»
Κατατίθεται μόνο από Κ.Ε.ΔΙ.ΒΙ.Μ. Υπεύθυνη Δήλωση του νόμιμου εκπροσώπου του Κ.Ε.ΔΙ.ΒΙ.Μ. βάσει του ν.1599/1986 ότι οι πιστοποιήσεις κατά ISO είναι σε ισχύ.
Υπεύθυνη Δήλωση του Ν. 1599/1986, μέσω gov.gr του νόμιμου εκπροσώπου περί εφαρμογής Πολιτικής για την Προστασία των Προσωπικών Δεδομένων, βάσει του Γενικού Κανονισμού της Ευρωπαϊκής Ένωσης για την Προστασία των Προσωπικών Δεδομένων 2016/679 & του Ν. 4624/2019, καθώς και ορισμό Υπεύθυνου Διαχείρισης Προσωπικών Δεδομένων για το σύνολο των λειτουργιών του ΑΕΙ.
Απόφαση της Συγκλήτου περί της Εφαρμογής της Πολιτικής Ποιότητας του ΑΕΙ, που καλύπτει όλο το φάσμα των δραστηριοτήτων του
Πιστοποιητικό από την Εθνική Αρχή Ανώτατης Εκπαίδευσης (ΕΘ.Α.Α.Ε.) του Εσωτερικού Συστήματος Διασφάλισης Ποιότητας του ΑΕΙ (Ε.Σ.Δ.Π.) που καλύπτει όλο το φάσμα των λειτουργιών και δραστηριοτήτων του, σύμφωνα με τις διεθνείς πρακτικές
Ετήσιος πίνακας προσωπικού (έντυπο Ε4 από το πληροφοριακό σύστημα ΕΡΓΑΝΗ για το έτος αναφοράς)
Βεβαίωση προϋπηρεσίας ή Λογαριασμός Ασφάλισης από τον e-ΕΦΚΑ
Για την τεκμηρίωση των προσόντων του επιστημονικού δυναμικού, ήτοι του Διευθυντή Κατάρτισης και του Συντονιστικού/εκπαιδευτικού υπεύθυνου υποβάλλονται: α. Αποδεικτικά τίτλου σπουδών. β. Υπεύθυνη Δήλωση του Διευθυντή Κατάρτισης ότι δεν απασχολείται παράλληλα σε άλλο Κ.Δ.Β.Μ. γ. Αποδεικτικά επαγγελματικής εμπειρίας δ. Τεκμηρίωση της απασχόλησης με έμμισθη σχέση ε. Για τα μέλη ΔΕΠ, ΕΔΙΠ, ΕΕΠ: ● ΦΕΚ Διορισμού ● Απόφαση ορισμού του από τη Σύγκλητο
Για την τεκμηρίωση των προσόντων του Yπεύθυνου Διαχείρισης Ο.Σ.Τ.Κ υποβάλλεται: α. Αποδεικτικά τίτλου σπουδών. γ. Αποδεικτικά επαγγελματικής εμπειρίας δ. Τεκμηρίωση της απασχόλησης με έμμισθη σχέση
Υπεύθυνη Δήλωση του νόμιμου εκπροσώπου του Παρόχου Σ.Ε.Κ. - Κ.Δ.Β.Μ. (Παράρτημα Ι της Πρόσκλησης)
Υπεύθυνη Δήλωση του νόμιμου εκπροσώπου του Κ.Ε.ΔΙ.ΒΙ.Μ. (Παράρτημα ΙΙ)
Υπεύθυνη Δήλωση του ν.1599/1986 του νόμιμου εκπροσώπου για τους πραγματικούς δικαιούχους του παρόχου Σ.Ε.Κ.
Εκτύπωση των στοιχείων και πληροφοριών από το Κεντρικό Μητρώο Πραγματικών Δικαιούχων
Για την ένταξή τους στο Μητρώο Επιλέξιμων Παρόχων της Δ.ΥΠ.Α., οι πάροχοι Σ.Ε.Κ. απαιτείται να είναι εγγεγραμμένοι στο Μητρώο Κ.Δ.Β.Μ. που τηρείται στο Πληροφοριακό Σύστημα υποστήριξης των Κέντρων Διά Βίου Μάθησης (Κ.Δ.Β.Μ.) της Γ.Γ.Ε.Ε.Κ.Δ.Β.Μ.&Ν του άρθρου 61 του ν. 4763/2020 (Α’ 254) να συμπληρώσουν τον αριθμό του ΦΕΚ αδειοδότησης και να υποβάλουν το αντίστοιχο αρχείο του ΦΕΚ όπως αυτό εκδίδεται από το Εθνικό Τυπογραφείο. Κατατίθεται μόνο από τα Κ.Δ.Β.Μ.
Πρέπει να έχει εκδοθεί σε ημερομηνία μετά την ημερομηνία έκδοσης της σχετικής πρόσκλησης. Κατατίθεται μόνο από τα Κ.Δ.Β.Μ.
ΦΕΚ ίδρυσης του Κ.Ε.ΔΙ.ΒΙ.Μ. από το οποίο προκύπτει ότι ο σκοπός του αφορά και στην παροχή υπηρεσιών εκπαίδευσης, επιμόρφωσης ή/και κατάρτισης. Κατατίθεται μόνο από τα Κ.Ε.ΔΙ.ΒΙ.Μ.
Σε περίπτωση που ο πάροχος είναι Κ.Ε.ΔΙ.ΒΙ.Μ., καταθέτει Εσωτερικό Κανονισμό Λειτουργίας.
Αν ο Πάροχος είναι φυσικό πρόσωπο, καταθέτει Φωτοτυπία Δελτίου Αστυνομικής Ταυτότητας ή ισχύοντος διαβατηρίου.
Ειδικά για Κ.Δ.Β.Μ., που αποτελούν νομικά πρόσωπα, η αίτηση συνοδεύεται από επικυρωμένο καταστατικό του νομικού προσώπου. Από το καταστατικό προκύπτει ότι η έδρα του βρίσκεται σε κράτος - μέλος του ΕΟΧ, και ότι ο σκοπός του αφορά και στην παροχή υπηρεσιών εκπαίδευσης και κατάρτισης.
Το Γενικό Πιστοποιητικό ΓΕΜΗ προσκομίζεται από τους υπόχρεους εγγραφής σε αυτό, δηλαδή για Κ.Δ.Β.Μ., που αποτελούν νομικά πρόσωπα. Αν πρόκειται για Μη Κερδοσκοπικό Σωματείο απαιτείται πιστοποιητικό μεταβολών από το αρμόδιο Δικαστήριο ή Φορέα.
Υποβάλλονται μόνο από Κ.Δ.Β.Μ. έντυπα Ε3 των τελευταίων τριών (3) διαχειριστικών χρήσεων με Μέσο Ετήσιο Κύκλο εργασιών (€) ύψους: Για ένταξη στην 1η βαθμίδα από 0 € έως 250.000 €. Για ένταξη στην 2η βαθμίδα άνω των 250.000 € έως και 700.000 €. Για ένταξη στην 3η βαθμίδα άνω των 700.000 €.
Κατατίθεται μόνο από τα Κ.Δ.Β.Μ. Πρέπει να έχει εκδοθεί σε ημερομηνία μετά την ημερομηνία έκδοσης της σχετικής πρόσκλησης.
Κατατίθεται μόνο από τα Κ.Δ.Β.Μ. Ο Πάροχος, προκειμένου να αποδείξει την εμπειρία του σε έργα Σ.Ε.Κ. κατά την τελευταία τριετία, υποβάλλει Συγκεντρωτικό Αναλυτικό Πίνακα (αποκλειστικά σε αρχείο Excel – Παράρτημα IV της Πρόσκλησης), ανά έτος, για την εκάστοτε τριετία, στον οποίο θα αναφέρονται τα εξής στοιχεία (σε ξεχωριστές στήλες του Πίνακα),: α) ο φορέας υλοποίησης του έργου (ο οποίος και πραγματοποίησε την πληρωμή), β) το χρονικό διάστημα υλοποίησης του έργου, γ) ο αριθμός του εκάστοτε τιμολογίου, extrait που έχει αναρτήσει δ) το ποσό που αναφέρεται στο εκάστοτε τιμολόγιο, extrait που έχει αναρτήσει ε) το συγκεντρωτικό ποσό για το εκάστοτε έτος στο τέλος του ετήσιου Πίνακα. Ο πάροχος οφείλει να επικαιροποιεί τον Πίνακα ανά έτος.
Κατατίθεται μόνο από Κ.Δ.Β.Μ. Ο νόμιμος εκπρόσωπος του παρόχου κατάρτισης δηλώνει υπεύθυνα βάσει του ν. 1599/1986 ότι ο πάροχος διαθέτει εμπειρία κατά την τελευταία τριετία (μέσος κύκλος εργασιών σε έργα συνεχιζόμενης επαγγελματικής κατάρτισης) ύψους: Για ένταξη στην 1η βαθμίδα από 0€ έως 125.000€. Για ένταξη στην 2η βαθμίδα άνω των 125.000€ έως και 350.000€. Για ένταξη στην 3η βαθμίδα άνω των 350.000€.
Κατατίθεται μόνο από τα Κ.Δ.Β.Μ. Για ιδιωτικά έργα ο πάροχος υποχρεούται να προσκομίσει αποκλειστικά τιμολόγια και extrait τράπεζας ως αποδεικτικά των στοιχείων που έχει αναφέρει σχετικά στον Συγκεντρωτικό αναλυτικό Πίνακα για την εμπειρία του σε έργα Σ.Ε.Κ. κατά την τελευταία τριετία.
Κατατίθεται μόνο από τα Κ.Δ.Β.Μ. Για δημόσια έργα ο πάροχος υποχρεούται να προσκομίσει αποκλειστικά βεβαιώσεις καλής εκτέλεσης έργου ή βεβαιώσεις υλοποίησης ως αποδεικτικά των στοιχείων που έχει αναφέρει σχετικά στον Συγκεντρωτικό αναλυτικό Πίνακα για την εμπειρία του σε έργα Σ.Ε.Κ. κατά την τελευταία τριετία.
Το πιστοποιητικό είναι υποχρεωτικό για την ένταξη στο Μητρώο.
Δεν απαιτείται για την ένταξη στην 1η βαθμίδα. Αποτελεί δυνητικό πιστοποιητικό για την ένταξη στη 2η βαθμίδα και είναι υποχρεωτικό για την ένταξη στην 3η βαθμίδα. Για την ένταξη στη 2η βαθμίδα απαιτούνται δύο (2) από τα ακόλουθα τρία (3) πιστοποιητικά, ενώ για την ένταξη στην 3η βαθμίδα απαιτούνται και τα τρία (3): ISO 21001:2018 / ISO 29993:2017 / ISO 29990:2010
Αποκλειστικά για τα Κ.Ε.ΔΙ.ΒΙ.Μ, αντί του ISO 27001:2013, “Σύστημα Διαχείρισης Ασφάλειας Δεδομένων”.
Αποκλειστικά για τα Κ.Ε.ΔΙ.ΒΙ.Μ, αντί του ISO 9001:2015.
Στον συνοπτικό πίνακα θα αναγράφονται για τον κάθε απασχολούμενο, το ονοματεπώνυμο, η ιδιότητα και ο αριθμός των Ε.Μ.Ε. Το στελεχιακό δυναμικό των Κ.Δ.Β.Μ. ανέρχεται σε πέντε (5) Ετήσιες Μονάδες Εργασίας (Ε.Μ.Ε) σε περίπτωση ύπαρξης μιας δομής κατάρτισης και επιπλέον μίας (1) Ε.Μ.Ε για κάθε επιπλέον δομή, προκειμένου για την ένταξη στο Μητρώο στην 1η βαθμίδα. Για την ένταξη στη 2η βαθμίδα απαιτούνται οκτώ (8) Ετήσιες Μονάδες Εργασίας (Ε.Μ.Ε) σε περίπτωση ύπαρξης μιας δομής κατάρτισης και επιπλέον μίας (1) Ε.Μ.Ε για κάθε επιπλέον δομή, ενώ για την ένταξη στην τρίτη βαθμίδα δεκαπέντε (15) Ετήσιες Μονάδες Εργασίας (Ε.Μ.Ε) σε περίπτωση ύπαρξης μιας δομής κατάρτισης και επιπλέον μίας (1) Ε.Μ.Ε για κάθε επιπλέον δομή. Στις Ε.Μ.Ε. δεν προσμετρούνται οι ωρομίσθιοι εκπαιδευτές/σύμβουλοι οι οποίοι απασχολούνται ad-hoc στον πάροχο κατάρτισης με σύμβαση εξαρτημένης εργασίας για την υλοποίηση εκπαιδευτικού έργου/συνεδριών συμβουλευτικής. Οι Ε.Μ.Ε προκύπτουν είτε από το ήδη υπάρχον προσωπικό του παρόχου κατάρτισης, είτε με νέα πρόσληψη και οφείλουν να διατηρούνται για την παραμονή τους στο μητρώο.
Προσκομίζεται για κάθε απασχολούμενο. Για τους μήνες που δεν περιλαμβάνονται στα εν λόγω έντυπα, θα πρέπει να υποβληθούν οι αναλυτικές περιοδικές δηλώσεις (ΑΠΔ).
Σε περίπτωση νέων προσλήψεων, μετά την υποβολή του εντύπου Ε4 του έτους αναφοράς, απαιτείται να υποβληθούν τα αντίστοιχα έντυπα αναγγελίας πρόσληψης (Ε3).
Ως Νόμιμος Εκπρόσωπος του Παρόχου Κατάρτισης δηλώνω υπεύθυνα ότι: 1. Η υποβολή της αίτησης συνιστά ανεπιφύλακτη αποδοχή όλων των όρων της οικείας πρόσκλησης 2. Βεβαιώνω την ακρίβεια των στοιχείων που περιλαμβάνονται στην αίτηση και στα συνημμένα δικαιολογητικά 3. Τα επισυναπτόμενα ISO ή τα αντίστοιχα αυτών πιστοποιητικά είναι σε ισχύ 4. Το Κ.Δ.Β.Μ. διαθέτει σε κάθε αδειοδοτημένη δομή και σε κάθε αίθουσα πληροφορικής για τα προγράμματα που υλοποιούνται εν μέρει ή εν συνόλω δια ζώσης, κατ’ ελάχιστον 10 Η/Υ που διαθέτουν λογισμικό με νόμιμη άδεια χρήσης, ελεύθερη πρόσβαση στο διαδίκτυο καθώς και αναβαθμισμένες ψηφιακές υπηρεσίες και μεριμνά για τη διάθεση ενός Ηλεκτρονικού Υπολογιστή ανά συμμετέχοντα στο κάθε πρόγραμμα κατάρτισης 5. Το Κ.Δ.Β.Μ. διαθέτει Ολοκληρωμένο Σύστημα Τηλεκατάρτισης σε παραγωγική λειτουργία 6. Δεν έχουν επιβληθεί μέσα σε χρονικό διάστημα δύο (2) ετών πριν από την ημερομηνία υποβολής της Παρούσας: i) τρεις πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας, για παραβάσεις της εργατικής νομοθεσίας που χαρακτηρίζονται σύμφωνα με την υπουργική απόφαση 2063/Δ1632/2011 (ΦΕΚ Β/266), όπως εκάστοτε ισχύει ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις διενεργηθέντες ελέγχους, ή ii) δύο πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας, για παραβάσεις της εργατικής νομοθεσίας που αφορούν στην αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό i) και ii) κυρώσεις πρέπει να έχουν αποκτήσει τελεσίδικη και δεσμευτική ισχύ 7. Δε συντρέχουν στο πρόσωπό μου οι λόγοι αποκλεισμού του αρ. 73 ν. 4412/2016 8. Η άδεια του Κ.Δ.Β.Μ. είναι σε ισχύ και δεν του έχουν επιβληθεί λόγω παραβίασης όρων συμμετοχής σε προηγούμενη πρόσκληση του Υπουργείου Εργασίας ή άλλου Δημόσιου Φορέα κυρώσεις αποκλεισμού (όπως προβλέπονται στο άρθρο 36 παρ. 4 περ. α του ν. 4921/2022) 9. Ως πάροχος Σ.Ε.Κ συμμορφώνομαι με τα προβλεπόμενα στον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα 10. Τα στοιχεία και τα δικαιολογητικά του Κ.Δ.Β.Μ. με ΑΦΜ ........................... που υπέβαλα για την ένταξη στο Μητρώο Αδειοδοτημένων Κέντρων Διά Βίου Μάθησης της Γενικής Γραμματείας Επαγγελματικής Εκπαίδευσης Κατάρτισης και Διά Βίου Μάθησης του ν. 4763/2020 (Α’ 254), όπως ισχύει, είναι επικαιροποιημένα, αληθή και ακριβή κατά τη χρονική στιγμή υποβολής της αίτησης για την ένταξη του Κ.Δ.Β.Μ. στο Μητρώο Επιλέξιμων Παρόχων Σ.Ε.Κ. του αρ.37 του ν.4921/2022 11. Αναλαμβάνω την υποχρέωση να έχω σε συνεχή βάση επικαιροποιημένα, αληθή και ακριβή, όλα τα στοιχεία και τα δικαιολογητικά που υπέβαλα κατά την αίτηση ένταξης σε αυτό 12. Αναλαμβάνω την υποχρέωση να έχω σε συνεχή βάση επικαιροποιημένα, αληθή και ακριβή, όλα τα στοιχεία και τα δικαιολογητικά των Πραγματικών Δικαιούχων του ν.4557/2018 (Α’ 139) για το Κ.Δ.Β.Μ. με ΑΦΜ ..........................., στο Πληροφοριακό Σύστημα Voucher
Ως Νόμιμος Εκπρόσωπος του Κ.Ε.Δι.Βι.Μ. δηλώνω υπεύθυνα ότι: 1. Η υποβολή της αίτησης συνιστά ανεπιφύλακτη αποδοχή όλων των όρων της οικείας πρόσκλησης 2. Βεβαιώνω την ακρίβεια των στοιχείων που περιλαμβάνονται στην αίτηση και στα συνημμένα δικαιολογητικά 3. Τα επισυναπτόμενα ISO ή τα αντίστοιχα αυτών πιστοποιητικά είναι σε ισχύ 4. Το Κ.Ε.Δι.Βι.Μ. διαθέτει σε κάθε αδειοδοτημένη δομή και σε κάθε αίθουσα πληροφορικής για τα προγράμματα που υλοποιούνται εν μέρει ή εν συνόλω δια ζώσης, κατ’ ελάχιστον 10 Η/Υ που διαθέτουν λογισμικό με νόμιμη άδεια χρήσης, ελεύθερη πρόσβαση στο διαδίκτυο καθώς και αναβαθμισμένες ψηφιακές υπηρεσίες και μεριμνά για τη διάθεση ενός Ηλεκτρονικού Υπολογιστή ανά συμμετέχοντα στο κάθε πρόγραμμα κατάρτισης 5. Το Κ.Ε.Δι.Βι.Μ. διαθέτει Ολοκληρωμένο Σύστημα Τηλεκατάρτισης σε παραγωγική λειτουργία 6. Δεν έχουν επιβληθεί μέσα σε χρονικό διάστημα δύο (2) ετών πριν από την ημερομηνία υποβολής της Παρούσας: i) τρεις πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας, για παραβάσεις της εργατικής νομοθεσίας που χαρακτηρίζονται σύμφωνα με την υπουργική απόφαση 2063/Δ1632/2011 (ΦΕΚ Β/266), όπως εκάστοτε ισχύει ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά από τρεις διενεργηθέντες ελέγχους, ή ii) δύο πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας, για παραβάσεις της εργατικής νομοθεσίας που αφορούν στην αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους. Οι υπό i) και ii) κυρώσεις πρέπει να έχουν αποκτήσει τελεσίδικη και δεσμευτική ισχύ 7. Δε συντρέχουν στο πρόσωπό μου οι λόγοι αποκλεισμού του αρ. 73 ν. 4412/2016 8. Ως πάροχος Σ.Ε.Κ συμμορφώνομαι με τα προβλεπόμενα στον Κανονισμό (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα 9. Αναλαμβάνω την υποχρέωση να έχω σε συνεχή βάση επικαιροποιημένα, αληθή και ακριβή, όλα τα στοιχεία και τα δικαιολογητικά που υπέβαλα κατά την αίτηση ένταξης σε αυτό 10. Αναλαμβάνω την υποχρέωση να έχω σε συνεχή βάση επικαιροποιημένα, αληθή και ακριβή, όλα τα στοιχεία και τα δικαιολογητικά των Πραγματικών Δικαιούχων του ν.4557/2018 (Α’ 139) για το Κ.Ε.Δι.Βι.Μ. με ΑΦΜ ..........................., στο Πληροφοριακό Σύστημα Voucher
Για τη βεβαίωση των στοιχείων των πραγματικών δικαιούχων, θα υποβάλλεται Υπεύθυνη Δήλωση του Ν.1599/1986 με τα στοιχεία ταυτότητας (κατ’ ελάχιστον, όνομα, επώνυμο, αριθμός φορολογικού μητρώου και ημερομηνία γέννησης) του/των πραγματικού/ων δικαιούχου/ων του εκάστοτε παρόχου, κατά την έννοια του άρθρου 3 σημείο 6 της οδηγίας 2015/849 (ΕΕ) του Ευρωπαϊκού Κοινοβουλίου και του υμβουλίου και σύμφωνα με τα οριζόμενα στο άρθρο 30 αυτής (Παράρτημα ΙΙΙ της Πρόσκλησης)
Εκτύπωση των στοιχείων και πληροφοριών από το Κεντρικό Μητρώο Πραγματικών Δικαιούχων του άρθρου 20 του ν.4557/2018 (Α’ 139), αφού αυτοί καταχωρίζονται στο Κεντρικό Μητρώο Πραγματικών Δικαιούχων (Κ.Μ.Π.Δ.), με τη χρήση των κωδικών διαπιστευτηρίων (taxisnet) της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (Γ.Γ.Π.Σ.Δ.Δ.). Δεν εφαρμόζεται για τα φυσικά πρόσωπα.
ΔΙΕΥΘΥΝΣΗ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ (Δ3)
Η ένταξη των Παρόχων Κατάρτισης στο Μητρώο Επιλέξιμων Παρόχων Σ.Ε.Κ. της Δ.ΥΠ.Α. είναι υποχρεωτική για την υλοποίηση προγραμμάτων επιδοτούμενης Σ.Ε.Κ., ανεξαρτήτως Φορέα Υλοποίησης.
Κατάρτιση και τήρηση Μητρώου Επιλέξιμων Παρόχων Επιδοτούμενης Σ.Ε.Κ. από τη Δ.ΥΠ.Α..
Εθνικό Σύστημα Επαγγελματικής Εκπαίδευσης, Κατάρτισης και Διά Βίου Μάθησης, ενσωμάτωση στην ελληνική νομοθεσία της Οδηγίας (ΕΕ) 2018/958 του Ευρωπαϊκού Κοινοβουλίου και του Συμβουλίου της 28ης Ιουνίου 2018 σχετικά με τον έλεγχο αναλογικότητας πριν από τη θέσπι ση νέας νομοθετικής κατοχύρωσης των επαγγελ μάτων (EE L 173), κύρωση της Συμφωνίας μεταξύ της Κυβέρνησης της Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνογερμανικό Ίδρυμα Νεολαίας και άλλες διατάξεις.
Κατάρτιση Μητρώου Επιλέξιμων Παρόχων Επιδοτούμενης Συνεχιζόμενης Επαγγελματικής Κατάρτισης σύμφωνα με το άρθρο 37 του ν. 4921/2022.
Σύστημα Σχεδιασμού και Διαχείρισης της υλοποίησης συγχρηματοδοτούμενων/επιδοτούμενων προγραμμάτων μη τυπικής μάθησης, Συνεχιζόμενης Επαγγελματικής Κατάρτισης (Σ.Ε.Κ) και Γενικής Εκπαίδευσης Ενηλίκων (Γ.Ε.Ε).
Διαχείριση αιτημάτων Παρόχων Κατάρτισης ΣΕΚ, ενταγμένων στο Μητρώο Επιλέξιμων Παρόχων Επιδοτούμενης ΣΕΚ του άρθρου 37 του ν. 4921/2022, που αφορούν σε τροποποιήσεις/επικαιροποιήσεις ως προς το Μητρώο της/των πρόσκλησης/εων που συμμετέχουν.
Πρόσκληση προς Παρόχους Κατάρτισης αδειοδοτημένων Κ.Δ.Β.Μ. και Κ.Ε.Δι.Βι.Μ. των ΑΕΙ.
Τροποποίηση της υπ’ αρ. 824/25/27.3.2024 απόφασης του Διοικητικού Συμβουλίου της Δ.ΥΠ.Α. «Κατάρτιση Μητρώου Επιλέξιμων Παρόχων Επιδοτούμενης Συνεχιζόμενης Επαγγελματικής Κατάρτισης σύμφωνα με το άρθρο 37 του ν. 4921/2022» (Β’ 1961).
Διαδικασία ελέγχου για τον αποκλεισμό ή/και την απένταξη παρόχων επιδοτούμενης Σ.Ε.Κ. από το Μητρώο Επιλέξιμων Παρόχων της Δ.ΥΠ.Α. λόγω της μη πλήρωσης των υποχρεώσεων τους σύμφωνα με την παράγραφο 4 του άρθρου 36 του ν. 4921/2022 (Α΄ 75)
Ο πάροχος κατάρτισης για τα αποτελέσματα της αξιολόγησης της αίτησης εγγραφής ή/και επικαιροποίησης των στοιχείων του στο μητρώο παρόχων επιδοτούμενης Σ.Ε.Κ. ενημερώνεται μέσω της ειδικής ιστοσελίδας του Μητρώου. Ο πάροχος έχει δικαίωμα να καταθέσει ένσταση εντός αποκλειστικής προθεσμίας 5 ημερών από την κοινοποίηση της απόφασης μέσω της ειδικής ιστοσελίδας. Η ένσταση εξετάζεται υποχρεωτικά από πενταμελή Επιτροπή Ενστάσεων, που συγκροτείται με Απόφαση του Διοικητή της Δ.ΥΠ.Α. Η Επιτροπή συντάσσει Πρακτικό βάσει του οποίου γίνεται εισήγηση προς το Δ.Σ της Δ.ΥΠ.Α. το οποίο και εκδίδει σχετική απόφαση για την αποδοχή ή απόρριψη της εισήγησης.
Είσοδος και Επιβεβαίωση στοιχείων ενδιαφερόμενου
Κατάθεση και υποβολή αίτησης ένταξης στο Μητρώο Επιλέξιμων Παρόχων Επιδοτούμενης Σ.Ε.Κ.
Με απόφαση του Διοικητή της Δ.ΥΠ.Α. συγκροτείται: Επταμελής (7) Επιτροπή Αξιολόγησης για Ένταξη, Βαθμολόγηση και Παραμονή στο Μητρώο Επιλέξιμων Παρόχων επιδοτούμενης Σ.Ε.Κ, η οποία συνεπικουρείται από ένα άτομο για γραμματειακή υποστήριξη. Η Επιτροπή έχει γνωμοδοτικό χαρακτήρα και συνεδριάζει κατ’ ελάχιστο δύο (2) φορές τον μήνα ανάλογα με τον αριθμό των εισερχομένων αιτημάτων αρχικής εγγραφής ή/ και επικαιροποίησης των στοιχείων εγγραφής. Επιπλέον, η Επιτροπή συντάσσει Πρακτικό βάσει του οποίου εισηγείται προς το Δ.Σ της Δ.ΥΠ.Α. το οποίο εκδίδει σχετική απόφαση επί των θεμάτων ένταξης και επικαιροποίησης στοιχείων.
Η Επιτροπή συντάσσει Πρακτικό βάσει του οποίου εισηγείται προς το Δ.Σ της Δ.ΥΠ.Α. την έγκριση της αίτησης του Παρόχου Κατάρτισης.
Η Επιτροπή συντάσσει Πρακτικό βάσει του οποίου εισηγείται προς το Δ.Σ της Δ.ΥΠ.Α. την απόρριψη της αίτησης του Παρόχου Κατάρτισης.
Το Δ.Σ. της Δ.ΥΠ.Α. αποφασίζει στη βάση της εισήγησης (έγκρισης ή απόρριψης) της Επιτροπής Αξιολόγησης για Ένταξη, Βαθμολόγηση και Παραμονή στο Μητρώο Επιλέξιμων Παρόχων Σ.Ε.Κ. την έγκριση ή απόρριψη των αιτήσεων των παρόχων Σ.Ε.Κ. και την ένταξή τους σε βαθμίδα κατάταξης.
Με απόφαση του ΔΣ της Δ.ΥΠ.Α καταρτίζεται και επικαιροποιείται το Μητρώο Επιλέξιμων Παρόχων Σ.Ε.Κ., το οποίο δημοσιεύεται στην ειδική ιστοσελίδα του Μητρώου προς ενημέρωση των ενδιαφερόμενων, καθώς και στην ιστοσελίδα της Δ.ΥΠ.Α.
Το Μητρώο παραμένει συνεχώς ανοιχτό προς υποβολή αιτήσεων των παρόχων. Σημειώνεται πως η διαδικασία της αξιολόγησης και της οριστικής ένταξης των παρόχων στο Μητρώο Επιλέξιμων Παρόχων Επιδοτούμενης Σ.Ε.Κ. θα γίνεται με σειρά προτεραιότητας υποβολής της αίτησής τους.
Επικαιροποίηση στοιχείων του ενταγμένου Παρόχου στο Μητρώο Επιλέξιμων Παρόχων Επιδοτούμενης Σ.Ε.Κ.
Έλεγχος υποβληθέντων δικαιολογητικών από την Επιτροπή Αξιολόγησης για Ένταξη, Βαθμολόγηση και Παραμονή στο Μητρώο Επιλέξιμων Παρόχων Σ.Ε.Κ. της Δ.ΥΠ.Α.
Εισήγηση έγκρισης της αίτησης του Παρόχου Κατάρτισης από την Επιτροπή Αξιολόγησης για Ένταξη, Βαθμολόγηση και Παραμονή στο Μητρώο Επιλέξιμων Παρόχων Σ.Ε.Κ. της Δ.ΥΠ.Α.
Εισήγηση απόρριψης της αίτησης από την Επιτροπή Αξιολόγησης για Ένταξη, Βαθμολόγηση και Παραμονή στο Μητρώο Επιλέξιμων Παρόχων Σ.Ε.Κ. της Δ.ΥΠ.Α.
Έκδοση απόφασης από το Δ.Σ. της Δ.ΥΠ.Α. για έγκριση ή απόρριψη των αιτήσεων των παρόχων Σ.Ε.Κ
Κατάρτιση Μητρώου Επιλέξιμων Παρόχων Επιδοτούμενης Σ.Ε.Κ.